Diari Oficial de la Generalitat Valenciana


Sumari del DOGV 3917, del 15-01-2001 (2001/145)

Informació pública de les bases i la convocatòria per a la provisió de dues places de peó d'obrer i serveis múltiples vacants en la plantilla de personal laboral de l'ajuntament de Miramar.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3917

Data del DOGV
:   15-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/145


Data del document
:   28-12-2000

Organisme emissor
:   Ajuntament de Miramar

Tipus de document
:   Convocatòria

Descriptors 

:   * Miramar
    * concurs administratiu
    * administració local
    * peó

Informació pública de les bases i la convocatòria per a la provisió de dues places de peó d'obrer i serveis múltiples vacants en la plantilla de personal laboral de l'ajuntament de Miramar. [2001/X145]
  
1. Objecte de la convocatòria
  
L'objecte d'aquesta convocatòria és la provisió amb el caràcter laboral fix, per mitjà del sistema de selecció de concurs oposició ?per accés lliure-, de dues places anomenades peó d'obrer i serveis múltiples, enquadrades en la plantilla de personal laboral de l'Ajuntament de Miramar i incloses en l'oferta d'ocupació pública de l'any 2000.
  
2. Requisits dels aspirants
  
Per a prendre part en aquest concurs oposició serà necessari reunir els requisits que s'enumeren a continuació, referits a la data en què finalitze el termini de presentació d'instàncies:
  
a) Ser espanyol o tenir nacionalitat d'algun dels estats membres de la Unió Europea, d'acord amb el que es disposa en la Llei 17/1993, de 23 de desembre. Serà necessari acreditar la nacionalitat.
  
b) Tenir complits 18 anys.
  
c) Estar en possessió del Certificat d'Escolaritat o equivalent, o complir les condicions requerides per a obtenir-lo en la data en què finalitze el termini per a la presentació d'instàncies.
  
d) No patir cap malaltia ni estar afectat per cap limitació física o psíquica que siga incompatible amb el desenvolupament de les funcions corresponents al lloc de treball.
  
e) No haver sigut separat per mitjà d'expedient disciplinari del servei de qualsevol de les administracions públiques.
  
La titulació s'acreditarà per mitjà de l'expedició dels títols corresponents per l'autoritat acadèmica competent, a qui correspondrà també declarar l'equivalència de títols.
  
Els títols estrangers hauran d'estar degudament convalidats en la data d'acabament del termini de presentació d'instàncies.
  
3. Instàncies
  
Les instàncies sol·licitant prendre part en el concurs oposició, es dirigiran a l'alcalde-president i es presentaran en el Registre General de l'Ajuntament o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals comptats a partir del següent a la publicació d'extracte de la convocatòria en el Boletín Oficial del Estado.
  
Els aspirants manifestaran en la instància que reuneixen tots i cadascun dels requisits que s'exigeixen en la base segona, referits a la data en què finalitze el termini de presentació d'instàncies.
  
Hauran d'aportar documentació acreditativa dels mèrits que s'hagen de valorar en la fase de concurs i resguard d'ingrés de la taxa per drets d'examen, que es fixa en la quantitat de 5123 JVZ i que s'haurà d'ingressar en l'entitat bancària Bancaixa (Miramar), compte corrent núm. 1688-3106-82-1446137760.
  
Els requisits s'hauran de mantenir al llarg de tot el procés selectiu, durant el qual podran ser requerits en qualsevol moment als interessats per a efectuar les comprovacions oportunes.
  
4. Admissió d'aspirants
  
Finalitzat el termini de presentació de sol·licituds, l'alcalde-president dictarà resolució aprovant la llista d'admesos i d'exclosos que es publicarà en el Butlletí Oficial de la Província i al tauler d'edictes de l'Ajuntament, i conferirà als aspirants exclosos un termini de deu dies per a resoldre deficiències i fixarà a més el lloc, la data de començament de les proves i la composició del tribunal qualificador.
  
La resolució per la qual s'eleve a definitiva la llista d'aspirants admesos serà publicada al tauler d'anuncis de l'Ajuntament.
  
5. Tribunal qualificador
  
El tribunal qualificador estarà integrat pels següents membres:
  
President: l'alcalde-president de la corporació o regidor que delegue.
  
Secretari: el de la corporació o funcionari que delegue.
  
Vocals:
  
Un representat designat per la Generalitat Valenciana.
  
Un arquitecte tècnic/aparellador
  
Un enginyer tècnic agrícola
  
Un representant sindical del personal laboral de l'Ajuntament.
  
La designació dels titulars inclourà la dels suplents, els quals hauran de tenir un nivell de titulació igual o superior a l'exigit per a l'ingrés a la plaça que es convoca.
  
El tribunal no es podrà constituir ni actuar sense l'assistència de més de la meitat dels seus membres, titulars o suplents, indistintament.
  
Els membres del tribunal s'hauran abstenir de formar part d'aquest quan estiguen sotmesos a algun dels supòsits als quals es refereix l'article 28.2 de la Llei 30/1992. Així mateix podran ser recusats pels aspirants en els supòsits previstos en l'article 21 de l'esmentada llei.
  
El tribunal podrà designar assessors especialistes per a la valoració de les proves que així ho requerisquen, que col·laboraran amb aquell, exercint la seua respectiva especialitat tècnica.
  
6. Començament i desenvolupament de les proves
  
6.1 Actuació dels aspirants
  
L'ordre d'actuació dels aspirants per a aquelles proves que no puguen realitzar-se conjuntament, es determinarà per sorteig ?ordre primera lletra, primer cognom.
  
Els aspirants seran convocats per a cada exercici en nomenament únic i hauran d'acudir a les proves amb el Document Nacional d'Identitat.
  
6.2 Dates d'examen
  
La data d'inici de les proves selectives es farà pública en el Butlletí Oficial de la Província juntament amb la relació d'aspirants admesos i exclosos, i així mateix assenyalarà l'hora i el lloc en què tindran lloc.
  
Al final de cada exercici el tribunal farà saber als opositors el lloc i l'hora d'iniciació del següent exercici, amb 12 hores d'antelació al començament d'aquest si es tracta del mateix exercici, o de 24 hores si es tracta d'un de nou.
  
Entre la conclusió d'un exercici i el començament del successiu, no transcorrerà un període de temps inferior a 72 hores.
  
7. Fase d'oposició
  
La fase d'oposició constarà dels següents exercicis:
  
Primer exercici. De caràcter obligatori i eliminatori
  
Consistirà a resoldre un qüestionari de 30 preguntes facilitat pel tribunal, en un temps màxim de 45 minuts, relatiu als temes que figuren en el programa annex a aquestes bases. El test de preguntes alternatives de les quals només una serà la correcta, les respostes errònies es valoraran negativament amb una penalització que determinarà el tribunal abans d'iniciar l'exercici.
  
Aquest exercici es qualificarà de 0 a 10 punts i s'haurà d'obtenir un mínim de 5 punts per a superar-lo.
  
Segon exercici. De caràcter obligatori i eliminatori
  
Consistirà en la realització d'un o varis supòsits pràctics relacionats amb les funcions del lloc de treball, que determinarà el tribunal qualificador en el moment de la seua realització.
  
Aquest exercici es qualificarà de 0 a 10 punts i es valorarà la destresa, l'habilitat i la neteja en la realització del treball, i s'haurà d'obtenir un mínim de 5 punts per a superar-lo.
  
Tercer exercici. De caràcter obligatori i no eliminatori
  
Consistirà en la realització d'una pràctica oral en valencià, el contingut de la qual serà determinada pel tribunal.
  
Aquest exercici es qualificarà de 0 a 2 punts.
  
8. Fase de concurs
  
Finalitzada la fase d'oposició, el tribunal procedirà a la baremació dels mèrits que s'hagen al·legat documentalment pels aspirants en el moment de presentar la instància, únicament a aquells que hagen superat la fase d'oposició.
  
Els mèrits al·legats es valoraran segons el següent barem:
  
A) Experiència professional
  
Per serveis o treballs realitzats en lloc similar en l'administració pública, un punt per cada mes complet fins a un màxim de 10 punts.
  
B) Cursos de formació
  
Per la realització o assistència a cursos relacionats amb el treball objecte de les places convocades impartits pels organismes oficials, es valoraran:
  
Cursos de menys de 20 hores de duració: 0,5 punts per curs.
  
Cursos de més de 20 hores de duració: 1 punt per curs.
  
Màxim: 10 punts. L'acreditació de l'assistència als cursos es realitzarà per mitjà de certificat d'assistència o aprofitament.
  
C) Permís de conducció
  
Per estar en possessió de qualsevol dels permisos inclosos en els grups A, B, C, D i E, 2 punts per cada permís inclòs en cada grup dels anteriors, fins a un màxim de 10 punts.
  
9. Relació d'aprovats
  
Una vegada finalitzada la qualificació dels aspirants, el tribunal farà pública la relació d'aspirants per ordre de puntuació al tauler d'anuncis de l'Ajuntament. Finalitzat el procés de selecció, el tribunal proposarà a l'Alcaldia per al seu nomenament els dos aspirants que hagen obtingut major puntuació. La proposta feta pel tribunal no podrà excedir en camp cas el nombre de places convocades. El seu nomenament es farà públic en el DOGV.
  
10. Aportació de documents
  
Els aspirants proposats aportaran davant de l'administració en el termini de 20 dies naturals des de la notificació de la proposta de nomenament del tribunal qualificador, els documents acreditatius de les condicions de capacitat i els requisits exigits en la convocatòria.
  
Els qui en el termini indicat, i llevat dels casos de força major, no hi presenten la documentació indicada, o si es dedueix que falta algun dels requisits, s'anul·laran totes les seues actuacions, sense perjudici de la responsabilitat en què puguen incórrer per falsedat en la seua sol·licitud.
  
Una vegada realitzats els tràmits anteriors, els aspirants seran objecte de contractació laboral ordinària per temps indefinit, i s'haurà de formalitzar el corresponent document en el termini de 20 dies hàbils a comptar des del següent al de la completa presentació de la documentació acreditativa de las condicions de la base segona.
  
11. Incidències
  
El Tribunal queda facultat per a resoldre els dubtes que s'hi presenten i prendre els acords necessaris per a garantir el bon ordre en la realització de les proves, en tot allò no previst en aquestes bases.
  
12. Impugnació
  
La convocatòria i les seues bases, així com tots aquells actes administratius que es deriven d'aquesta i de les actuacions del Tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
13. Legislació aplicable
  
En tot el que no es preveu en les presentes bases, prevaldrà el que es disposa en la Llei 30/1984, de 2 d'agost, de Mesures per a la Reforma de la Funció Pública; Reial Decret 364/1995, de 10 de març, pel qual s'aprova el Reglament General d'Ingrés del Personal al Servicio de l'administració de l'Estat; Reial Decret 896/1991, de 7 de juny, pel qual s'estableixen les regles bàsiques i els programes mínims a què s'ha d'ajustar el procediment de selecció del personal de les administracions locals, i la resta de disposicions normatives que resulten d'aplicació.
  
ANNEX
  
Temari per al concurs oposició de 2 places de peó d'obra i serveis múltiples
  
Tema 1. La Constitució Espanyola de 1978. Principis generals.
  
Tema 2. El municipi. El terme municipal. La població. L'empadronament.
  
Tema 3. Organització municipal. Competències.
  
Tema 4. El municipi de Miramar. La llista de carrers.
  
Tema 5. El municipi de Miramar. Partides del cadastre rústic.
  
Tema 6. Formigons, morters, pastes. Designació. Dosificacions. Tipus.
  
Tema 7. El sistema mètric decimal.
  
Tema 8. Envans. Tipus. Denominacions. Designacions. Tipus de rajola.
  
Tema 9. Nocions de botànica.
  
Tema 10.Plaguicides i la toxicitat.